падобнай малітоўнай залы, паўкруглай апсіды з бакавой рызніцай. Пакаты 4-схільны дах асноўнага аб’ёму завершаны цыбулепадобным купалком на гранёным барабане, шацёр званіцы — макаўкай. Геаметрычныя плоскасці фасадаў акаймаваны вуглавымі лапаткамі з зубчастым фрызам, расчлянёны арачнымі вокнамі ў ліштвах. Галоўны і бакавыя арачныя ўваходы аформлены пластычнымі парталамі з фігурнымі франтонамі (запазычаны з рускай церамной архітэктуры XVI—XVII ст.). у інтэр’еры апсіда вылучана драўляным іканастасам з разнымі царскімі варотамі. Мастацкую каштоўнасць мае абраз “Раство Хрыстова” (датуецца 2-й паловай ХІХ ст.)